钦定古今图书集成/明伦汇编/宫闱典/第092卷 > 秦晋国长公主 下嫁萧韩家奴
## 钦定古今图书集成/明伦汇编/宫闱典/第092卷 > 秦晋国长公主 下嫁萧韩家奴

按《辽史公主表》：“昭怀太子一女名延寿，封楚国公主，
徙封许国。乾统元年进封赵国，加秦晋国长公主。下
嫁萧韩家奴，幼遭乙辛之难，与兄天祚俱养于萧怀
忠家。后李氏进《挟谷歌》，文帝感悟，召还宫。”按《萧韩
家奴传》：“韩家奴字括宁，奚长渤鲁恩之后。性孝友，太
平中补祗候郎君，累迁敦睦宫使。伐夏，为左翼都监，
迁”北面林牙，俄为南院副部署，赐玉带，改奚六部大
王，治有声。清宁初，封韩国公，历南京统军使、北院宣
徽使，封兰陵郡王。九年，上猎太子山，闻重元乱，驰诣
行在。帝仓卒欲避于北、南大王院，与耶律仁先执辔
固谏，乃止。明旦，重元复诱奚猎夫来，韩家奴独出谕
之曰：“汝曹去顺效逆，徒取族灭，何若悔过，转祸为福，
猎夫投仗首服。”以功迁殿前都点检，封荆王，赐资忠
保义奉国竭贞平乱功臣。咸雍二年，迁西南面招讨
使。大康初，徙王吴，赐白海东青鹘。皇太子为乙辛诬
构，幽于上京。韩家奴上书力言其冤，不报。四年，复为
西南面招讨使。例削一字王爵，改王萧陵，薨。子杨九，
终右祗候郎君班详稳，《赠同中书门下平章事》。